**ការសម្ភាសរបស់លោកយាយនេន សៀងហៃ**

ក៖ អ្នកសម្ភាសឈ្មោះជាង ស៊ីអ៊ាវ ខ៖ អ្នកទទួលការសម្ភាសឈ្មោះនេន សៀងហៃ។

ការសង្ខេបប្រវត្តិរបស់លោកយាយនេន សៀងហៃ

*លោកយាយនេន សៀងហៃមានអាយុ៦៨ ឆ្នាំក្នុងឆ្នាំ២០២០ មានកូនពីរនាក់ស្រីមួយ និងប្រុសមួយ ទីលំនៅបច្ចុប្បន្ននៅភូមិបឹងអំបោស ឃុំគៀនជ្រៃ ស្រុកកំពង់សៀម ខេត្តកំពង់ចាម។*

ក៖ បាទចឹងជាដំបូងខ្ញុំអរគុណច្រើនយាយដែរបានអោយខ្ញុំពិភាក្សាជាមួយយាយទាក់ទងពីប្រវត្តិរបស់យាយហើយការសម្ភាសទាំងអស់នេះត្រូវបានរៀបចំឡើងដោយសកលវិទ្យាល័យមួយដែរនៅអាមេរិចដែរមានឈ្មោះថាBYU ហើយដោយសារតែសកលវិទ្យាល័យមានគោលបំណងចង់រក្សាពីប្រវត្តិប្រជាជនខ្មែរដើម្បីទុកអោយកូនចៅជំនាន់ក្រោយពួកគាត់បានស្គាល់និងបានដឹងពីប្រវត្តិរបស់យាយនិងដូនតាចឹងជាពិសេសប្រវត្តិរបស់យាយទុកអោយកូនៗរឺមួយក៏ចៅៗរបស់យាយបានស្គាល់បានដឹងថាយាយកើតទាន់ជំនាន់ប៉ុលពតលុនណុលអ៊ីសារ៉ាក់ហើយទុកអោយពួកគាត់ស្គាល់ដឹងចឹងហាសណាស់យាយ?

ខ៖ ចា៎!

ក៖ ចឹងយាយយល់ព្រមដើម្បីអោយខ្ញុំដាក់ការសម្ភាសមួយនិងទៅក្នុងវេបសាយសាលាទេយាយ?

ខ៖ ព្រមថាទៅព្រម។

ក៖ បាទយាយចឹង..?

ខ៖ ចា៎!

ក៖ បាទចឹងសំរាប់ខ្ញុំជាអ្នកសម្ភាសយាយខ្ញុំមានឈ្មោះថាជាង ស៊ីអ៊ាវហើយថ្ងៃខែដែរខ្ញុំសម្ភាសយាយគឺនៅថ្ងៃទី៣០ខែ៧ឆ្នាំ២០២០ ហើយការសម្ភាសទាំងអស់ហ្នឹងគឺធ្វើឡើងនៅភូមិអីគេភូមិហ្នឹងយាយ?

ខ៖ បឹងអំបោស។

ក៖ ភូមិបឹងអំបោស?

ខ៖ ចា៎!

ក៖ ចុះឃុំអីគេយាយឃុំគៀនជ្រៃហី?

ខ៖ ឃុំគៀនជ្រៃ។

ក៖ ស្រុកកំពង់ចាមអើស្រុកកំពង់សៀមខេត្តកំពង់ចាម?

ខ៖ ចា៎!

ក៖ ចឹងសំរាប់យាយឈ្មោះពេញរបស់យាយទាំងត្រកូលម៉ងឈ្មោះអីគេយាយ?

ខ៖ នេន សៀងហៃ។

ក៖ នៀន សៀងហៃ?

ខ៖ នេន។

ក៖ នេន សៀងហៃ?

ខ៖ ចា៎!

ក៖ អូ៎ចុះមានឈ្មោះហៅក្រៅអត់យាយ?

ខ៖ អូ៎ហៅក្រៅហៅតែហៃ។

ក៖ សៀងហៃចឹងម៉ងហោស?

ខ៖ ចា៎!

ក៖ អូ៎ចុះកាលពីក្មេងធ្លាប់មានឪពុករឺមួយក៏ម្ដាយមិត្តភក្តិអីបងប្អូនអីហៅឈ្មោះយាយអីលេងអត់?

ខ៖ អត់មានទេគេហៅតែចឹង។

ក៖ អូ៎បាទយាយបាទចុះសព្វថ្ងៃយាយអាយុប៉ុន្មានទៅយាយ?

ខ៖ ខ្ញុំហុកប្រាំបីហើយ!

ក៖ ហុកប្រាំបីហោសយាយ?

ខ៖ ផ្លេកផ្លកៗណុង។

ក៖ អូ៎បាទយាយចុះយាយកើតនៅថ្ងៃខែឆ្នាំណាយាយចាំអត់យាយ?

ខ៖ ខ្ញុំខែអត់ចាំទេ។

ក៖ ចុះឆ្នាំមួយពាន់ប្រាំបួនរយប៉ុន្មាន?

ខ៖ ចាំតែឆ្នាំឆ្នាំម៉្សញ់ដឹងមួយពាន់ប្រាំបួនរយប៉ុន្មានទេ។

ក៖ អូ៎យាយអត់ចាំផងហោស?

ខ៖ ចា៎!

ក៖ អូ៎បាទយាយចុះយាយស្រុកកំណើតដែរយាយកើតម៉ងយាយកើតនៅណាយាយ?

ខ៖ ខ្ញុំកើតនៅហ្នឹង!

ក៖ នៅហ្នឹងម៉ងហោសយាយនៅស្រុក..?

ខ៖ ហោសនោះដីខ្ញុំលក់អោយដន្លងខ្ញុំនៅហ្នឹងតើ!

ក៖ អូ៎បាទយាយបាទ!

ខ៖ រួចខ្ញុំមានប្ដីទៅខ្ញុំទៅនៅចំការលើ។

ក៖ ចឹងហោសយាយ?

ខ៖ ចា៎!

ក៖ ហើយចុះម៉េចបានយាយមកនៅហ្នឹងវិញ?

ខ៖ បែកគា្នទៅខ្ញុំមកវិញមក។

ក៖ អូ៎!

ខ៖ ទុកអោយគាត់។

ក៖ បាទយាយបាទ!

ខ៖ អើយពិបាកវេទនាណាស់ខ្ញុំទៅនៅចំការលើដើរទូលលក់សព្វគ្រប់សព្វបែប។

ក៖ ចឹងហោសយាយ!

ខ៖ ចា៎!

ក៖ អូ៎!

ខ៖ ទូលក្បាលរាល់ថ្ងៃ។

ក៖ ទូលអីគេយាយ?

ខ៖ ទូលលាស។

ក៖ លក់លាសហោសយាយ?

ខ៖ ចា៎!

ក៖ អូ៎!

ខ៖ ទូលបន្លែ។

ក៖ រួចចុះយាយមានបងប្អូនបង្កើតចំនួនប៉ុន្មាននាក់យាយ?

ខ៖ និយាយតែពីរទៅមានតែមួយនិងមួយនៅអ៊ីភ្នំពេញមិនដឹងមកមិនអើតមិនជួបផង។

ក៖ ម៉េចចឹងយាយ?

ខ៖ មិនដឹងទេមិនដឹងគេទៅខាងណាមកខាងណាទេគេមានកូននៅស្រុកក្រៅស្រុកអីគេទៅខាងណាទេតេមិនចូលអីមុនចូល។

ក៖ ចឹងហោសតែគេក៏អត់ដែរមកលេងយើងដែរ?

ខ៖ អត់ទេ។

ក៖ ខានមកលេងយូរហើយណេះយាយណេះ?

ខ៖ យូរហើយបួនប្រាំឆ្នាំមកម្ដងបួនដប់ឆ្នាំមកម្ដងឥឡូវលែងមកលែងអីហើយ!

ក៖ អូ៎បាទយាយបាទចុះឪពុករបស់យាយឈ្មោះអីគេទៅយាយ?

ខ៖ ឈ្មោះនេនហ្នឹង!

ក៖ ឈ្មោះអីគេនេន?

ខ៖ ចាស!

ក៖ ឈ្មោះអីគេនេនទៅ?

ខ៖ ឪពុកគាត់ឈ្មោះពាល។

ក៖ ពេលនេន?

ខ៖ ចាស!

ក៖ អូ៎រួចចុះម្ដាយឈ្មោះអីគេយាយ?

ខ៖ ម្ដាយឈ្មោះយាយខៀវ។

ក៖ ចុះត្រកូលគាត់អីគេខៀវ?

ខ៖ អត់ដឹងផងខ្ញុំមិនសូវដឹងដឹងតែខៀវណុង។

ក៖ យាយខៀវ?

ខ៖ បើខ្ញុំទាន់តែយាយជីតានិងអត់ទាន់ទេ។

ក៖ អូ៎!

ខ៖ ខូចបាត់ហើយ!

ក៖ តាពាលចុះអើយាយគិតយាយតាខូចទាំងអស់ក៏នៅទេយាយ?

ខ៖ ខូចអស់ហើយ!

ក៖ ឪពុកម្ដាយយាយ?

ខ៖ ឪពុកម្ដាយខ្ញុំក៏ខូចអស់ដែរ។

ក៖ ចឹងហោសយាយ?

ខ៖ ចាសអស់ហើយ!

ក៖ ចុះអើឪពុករបស់យាយកាលគាត់នៅរស់គាត់ធ្វើអីគេសំរាប់ចិញ្ចឹមជីវិតចិញ្ចឹមកូនចៅយាយ?

ខ៖​ គាត់រត់រម៉កពីសង្គម។

ក៖ រត់នៅណាយាយ?

ខ៖ រត់រម៉កកំពង់ចាមនឹងគៀនជ្រៃកំពង់ចាមហ្នឹង!

ក៖ អូ៎បាទយាយបាទរួចចុះម្ដាយគាត់ធ្វើអីគេយាយ?

ខ៖ ម្ដាយខ្ញុំនៅផ្ទះមានធ្វើអីអត់ធ្វើអីផង។

ក៖ អូ៎ពេលណុងអត់ធ្វើអីទេណេះយាយណេះ?

ខ៖ គាត់រវល់តែឈឺខ្វិនៗ។

ក៖​ ម៉េចចឹងយាយ?

ខ៖​ ធ្វើអីអត់កើតផងដឹងម៉េចទេកូនមួយខ្វិនៗខ្វិនរហូតខ្ញុំបំរើរហូតខ្ញុំរៀនបានតែថ្នាក់ទីបីមានបានរៀនទៀតណាគាត់ឈឺ។

ក៖ អូ៎!

ខ៖ ឈឺដេកកន្ទេលហុតទឹកបបរ។

ក៖ បាទ!

ខ៖ ចូលមួយគ្រាប់ៗឡាក់ហក់ៗ។

ក៖ អើចឹងហោសយាយ?

ខ៖ ចាស! ម៉ែខ្ញុំកូនមួយខ្វិនបីឆ្នាំជាកូនមួយខ្វិនទៀតគិតតែខ្វិនខ្វិនដៃខ្វេងខ្វងក្ងេងក្ងង់។

ក៖ ប៉ុន្មាននាក់យាយ?

ខ៖ ចាស!

ក៖ ប៉ុន្មាននាក់ខ្វិនប៉ុន្មាននាក់?

ខ៖ កូនម៉ែខ្ញុំខ្វិនតែឯងណុងហាស!

ក៖ អូ៎!

ខ៖ ចាស!

ក៖ ចង់និយាយថាកើតកូនមក..?

ខ៖ ម៉ែខ្ញុំ..។

ក៖ កើតកូនមកមួយខ្វិន?

ខ៖ ចាស!​ កូនមួយខ្វិនកូនដប់នៅតែខ្ញុំមួយទេ។

ក៖ ចឹងហោសយាយ?

ខ៖ ខបងខ្ញុំមួយនិងបងឪដោយខ្លួនបងហោស!

ក៖ ក្រៅពីណុងស្លាប់?

ខ៖ ឪមួយម៉ែមួយហើយទៅមើលកូនគាត់បួនដប់ហោសអាបួនឆ្នាំក៏ងាប់អាបីខែក៏ងាប់អាប៉ុន្មានឆ្នាំក៏ងាប់។

ក៖ អើម៉េចចឹងយាយ?

ខ៖ អាបីខែក្នុងពោះក៏ទៅ។

ក៖ ម៉េចចឹងយាយ?

ខ៖ ដឹងម៉េចគាត់ផងកូនគាត់ដប់ហោសបើនៅហោស!

ក៖ អូ៎!

ខ៖ សល់ទេខ្ញុំហោសកើតពិសកុកខ្វាក់ភ្នែក។

ក៖ បាទយាយបាទ!

ខ៖ បងខ្ញុំកើតពិសកុកដែរប្អូនខ្ញុំពិសកុកដែរងាប់ច្របាច់ទៅចេញឆ្វាចស្រាប់តែរលួយពោះវៀតអស់ទៅ។

ក៖ អូ៎!

ខ៖ ជួសឡើងពីរដងឡើងលាប់គេពេយកទៅជួសអោយខ្ញុំខ្វាក់ភ្នែកវាលាប់ហោស!

ក៖ បាទយាយបាទ!

ខ៖ លាប់ទៅខ្វាក់ភ្នែកដល់ពេលងាប់ទៅច្របាច់ចេះទៅបាញ់ឆ្វាចរលួយខាងក្នុងអស់ទៅ។

ក៖ អូ៎បាទយាយបាទចុះយាយគិតថាចឹង..?

ខ៖ ខ្ញុំក៏ពិសកុកដែរទំរាំមើលជានោះងាប់រស់។

ក៖ ចឹងហោសយាយ?

ខ៖ ខ្ញុំដែរហោសគាត់យកទៅមើលទំរាំជា។

ក៖ តែឥឡូវយាយងងឹតទៀតអត់?

ខ៖ ឥឡូវរៀងស្រវាំងចាស់ទៅហោស!

ក៖ អូ៎!

ខ៖ ចាស!

ក៖ គ្រាន់តែថាយាយជាតែឯងទេណេះយាយណេះ?

ខ៖ ចាស!

ក៖ អូ៎បាទយាយចុះយាយគិតថាឪពុកម្ដាយយាយស្លូតរឺមួយក៏កាចយាយ?

ខ៖ ស្លូតទេម៉ែខ្ញុំរៀងកាចបន្តិចប៉ុនគាត់មិនដែរទៅវ៉ៃកូនណាអោយបែកក្បាលហូរឈាមទេ។

ក៖ បាទយាយបាទឪពុកម្ដាយយាយធ្លាប់ប្រាប់ពីប្រវត្តិកាលគាត់នៅក្មេងអត់យាយ?

ខ៖ ចាស!

ក៖ ឪពុកម្ដាយយាយធ្លាប់ប្រាប់ពីប្រវត្តិកាលគាត់នៅក្មេងទៅយាយអត់?

ខ៖ ទេគាត់អត់ដែរនិយាយទេ។

ក៖ អត់ដែរនិយាយអីទេណេះយាយណេះ?

ខ៖ ចាស!

ក៖ អូ៎បាទយាយ!

ខ៖ ម៉ែខ្ញុំកាចប៉ុន្តែមិនដែរទៅវ៉ៃមីអូនណាទៅបែកក្បាលហូរឈាមទេបើឪពុកខ្ញុំសោះហើយសោះមិនដែរជេរមួយម៉ាត់មិនដែរវ៉ៃមួយរំពាត់សោះស្រឡាញ់កូនណាស់ប៉ុនខ្ញុំខ្លាចណាស់គាត់ហៅមួយម៉ាត់ដូចញ័រសាច់អស់ហើយ!

ក៖ មួយម្ដាយយាយ?

ខ៖ បើម៉ែខ្ញុំមិនសូវខ្លាចទេម៉ែខ្ញុំវ៉ៃខ្ញុំមិនសូវខ្លាចទេបើឪខ្ញុំខ្លាចណាស់ខ្ញុំដើរលេងចឹងស្រែកហៅខ្ញុំទាល់ដល់ផ្ទះបានឆ្លើយខ្ញុំខ្លាចគាត់ណាស់គាត់អត់វ៉ៃប៉ុនខ្លាចខ្លាចណាស់បើម៉ែខ្ញុំវ៉ៃខ្ញុំអត់សូវខ្លាចទេ។

ក៖ អូ៎!

ខ៖ វ៉ៃរាល់តែថ្ងៃម៉ែខ្ញុំរកតែក្រឡាខុសវ៉ៃហើយកូនខ្ញុំវ៉ៃឡើងរាបកូនពីរនាក់វ៉ៃឡើងរាប។

ក៖ អូ៎!

ខ៖ វ៉ៃឡើងចង់សន្លប់ហោស!

ក៖ ម្ដាយហោសយាយ?

ខ៖ ម៉ែខ្ញុំកាចណាស់វ៉ៃថ្នាក់ខ្ញុំជួយរឹតហាសអត់ហ៊ានឃាត់គាត់ទេឃាត់គាត់វ៉ៃថែមវ៉ៃទាំងម៉ែឥឡូវហ្នឹងហាស!

ក៖ ចុម..!

ខ៖ កាចហាសណាស់! អូ៎កាច់ណាស់អោយតែហ៊ានកាចជេរតមួយម៉ាត់មើលស្អីនៅទីណុងក៏គាត់គប់ដែរបើមិនគេចទេរយែសក្បាលទីហ្នឹងមិនបាចទេយាយហ្នឹងមិនមែនដូចកូនឥឡូវនេះតមាត់បាច់ៗបានទេអត់បានទេរួចចៅគាត់រាបដូចកន្ទេលចឹងចង្អុលតែទៅលិចលិច ទៅកើតកើតតែឃើញមកពីលិចត្រូវហើយ!

ក៖ បាទយាយបាទចុះយាយគិតថាចឹងសំរាប់ឪពុកម្ដាយយាយសុទ្ធអ្នកនៅស្រុកហ្នឹងណេះយាយណេះ?

ខ៖ ឪពុកខ្ញុំនៅណោះត្រាំខ្នាហោសម៉ែខ្ញុំនៅស្រែ។

ក៖ អូ៎បាទយាយចឹងម្ដងទៀតដូចជាយាយតាខាងឪពុកយាយស្គាល់តែតាពាលយាយអត់ស្គាល់ទេ?

ខ៖ តាពាលស្គាល់តែឈ្មោះណុងប៉ុនគាត់ខ្ញុំអត់ទាន់។

ក៖ ប៉ុន្តែអើប្រពន្ធតាពាល?

ខ៖ កុកទួតហ្នឹងក៏ខ្ញុំអត់ស្គាល់ដែរកុកខ្ញុំនៅស្រុកចិនហោស!

ក៖ ប៉ុន្តែប្រពន្ធតាពាលឈ្មោះអីគេទៅយាយ?

ខ៖ យាយខៀវ។

ក៖ យាយខៀវហោស?

ខ៖ ចាស! តាទួតខ្ញុំនៅស្រុកចិននិយាយចិនអត់ច្បាស់ទេនិយាយខ្មែរអត់ច្បាស់ទេតាខ្ញុំ។

ក៖ អូ៎ចុះយាយតាខាងម្ដាយ?

ខ៖ ខាងម្ដាយខ្មែរ។

ក៖ តែគាត់ឈ្មោះអីគេចាំអត់?

ខ៖ តាទួចយាយនាង។

ក៖ តាទួចយាយនាង?

ខ៖ ចាស!

ក៖ តាទួចយាយនាងចុះយាយគិតថាចឹងអើយាយរស់នៅហ្នឹងយូរហើយណេះយាយណេះ?

ខ៖ ចាស! ខ្ញុំនៅយូរហើយខ្ញុំកើតហ្នឹងអីហ្នឹង!

ក៖ អូ៎!

ខ៖ នៅយូរហើយខ្ញុំពីក្មេងក្រោកឡើងម៉ោងបួនរែកទឹកស្រោចកូនក្រូចរួចបានទៅរៀនប៉ុន្តែក្មេងឥឡូវស្រួលហាសមិនបាច់ប្រឹងចេះទេ។

ក៖ អូ៎បាទ!

ខ៖ ខ្ញុំរែកទឹកព្រែកហោសស្រោចទឹកកូនក្រូចក្រូចជីបាងពីដើមគេដាំក្រូចជីបាង។

ក៖ បាទយាយរួចចុះ..?

ខ៖ ដាំក្រូចនៅក្រោយស្រោចរួចមុជទឹកទៅរៀន។

ក៖ បាទយាយបាទរួចចុះ..?

ខ៖ ដល់ពេលមានប្ដីមានកូនទៅបានវេទនា។

ក៖ ចឹងហោសយាយ?

ខ៖ ទូលតែលក់មកដល់នេះទូលមាសទូលប្រាក់ណេះត្រីងៀតមកទូលហ្នឹងល្ងាចបានទៅវិញ។

ក៖ បាទយាយ!

ខ៖ រួចទូលល្អីទៅផ្សារស្ពឺស្រែវាលទូលលាស។

ក៖ អូ៎!

ខ៖ ទូលស្ពៃទាំងល្អីៗឈឺក្បាលរាល់តែថ្ងៃហ្នឹងទើបលេបថ្នាំទៅវារៀងអន់។

ក៖ ហ្នឹងអើ..!

ខ៖ ថ្នាំសំរាប់ជំនួយខួរក្បាល។

ក៖ បាទយាយហ្នឹងពេលយាយមានគ្រួសារណេះយាយណេះ?

ខ៖ ចាស! មានគ្រួសារពេលគ្រួសារគេបែកទៅយើងមិនចិញ្ចឹមកូន។

ក៖ បាទយាយ!

ខ៖ កូនមួយខួបណុងកូនខ្ញុំមីពៅមួយខួបណុងមិនចិញ្ចឹមពេញមួយទំហឹង។

ក៖ ចឹងកូនយាយពេលដែរបែកគា្នជាមួយតានិងកូនប៉ុន្មាននាក់យាយ?

ខ៖ ខ្ញុំកូនពីរនាក់ស្រីមួយប្រុសមួយអាប្រុសមួយនៅភ្នំពេញស្រីមួយនៅជាមួយហ្នឹងធ្វើការរោងចក្រហ្នឹង!

ក៖ អូ៎បាទយាយបាទប៉ុន្តែយាយអាចប្រាប់ពីកាលលំបាកកាលយាយការជាមួយតាដំបូងបានទេយាយចាប់យាយចាប់ដៃមានក្រុមគ្រួសារដំបូង?

ខ៖ ខ្ញុំតាំងពីជំនាន់យាគកុងយាគមីងណុងម៉េសណុងខ្ញុំការណុង។

ក៖ អូ៎!

ខ៖ នៅគ្រាប់ផ្លោងនៅយន្តហោះបាញ់។

ក៖ បាទយាយចុះអើដូចជាជំនាន់ណុងយើងមានការលំបាកអីយាយជំនាន់យាគកុងណុង?

ខ៖ លំបាកអីយាគកុងយាគមីងណុងប៉ុនពិបាកតិចទៅអានោះចូលមកតិចទៅអានេះមកទៅរកតាមគ្នាបាញ់។

ក៖ ហើយយាយមានក្រុមគ្រួសារពិបាកទៀត?

ខ៖ មានគ្រួសារពិបាកទៀតបែកគា្នពិបាក។

ក៖ អូ៎!

ខ៖ ចិញ្ចឹមកូនម្នាក់ម៉ែមេម៉ាយរួចខ្ញុំមេម៉ាយទៀតមិនចិញ្ចឹមកូនផងចិញ្ចឹមម៉ែផង។

ក៖ បាទយាយបាទ!

ខ៖ រួចម៉ែខ្ញុំឈឺរាល់ថ្ងៃដាក់សារ៉ូមចាក់ថ្នាំលេបថ្នាំរាល់ថ្ងៃនេះ។

ក៖ ប៉ុន្តែដូចជាយាយអាចសុំសួរតិចទាក់ទងពីអើហេតុអីបានម្ដាយរបស់យាយមានកូនមកគាត់ចេះតែក្រញុងដៃក្រញុងជើងចឹងយាយ?

ខ៖ ថាអត់ដឹងតាំងពីសង្គមម៉េសផឹកថ្នាំខ្មែរផងអីផងដល់បងខ្ញុំទិញថ្នាំស្អីទេយកមកអោយលេបទៅបានរលាដៃទៅដៃគាត់វែកបាយសងខ្ទាស់ចេះញ័រចេះញ័រល្មមដល់ប៉ុបអស់បាយហើយ!

ក៖ អូ៎!

ខ៖ រៀនគាត់រៀនពិសារខ្លួនឯង!

ក៖ អូ៎តែ..?

ខ៖​ចុះដីអង្កិលនិងគូថថាលើកមកពិតទៅបានមុជទឹកដុសក្អែលអោយមួយថ្ងៃបីដងខ្ញុំហោស!

ក៖ បាទយាយបាទ!

ខ៖ ចង់មុជទឹកលើកគាត់បត់ជើងលាងអោយគាត់អគាត់មានធ្វើអីកើត។

ក៖ បាទយាយ!

ខ៖ មើលគាត់ដេកផ្អៀងមកណេះប្រែអោយផ្អៀងទៅខាងណោះប្រែអោយ។

ក៖ អូ៎!

ខ៖ បើមិនប្រែអោយគាត់មិនឈឺមួយចំហៀងៗ។

ក៖ ពិបាកដែរណេះយាយចឹង?

ខ៖ ពិបាកហាសខ្ញុំនៅតូចប៉ុនមីនេះហ្នឹងហាសប៉ុនមីចៅខ្ញុំមីពៅនោះប៉ុនណុងហាសខ្ញុំបំរើម៉ែខ្ញុំហោស!

ក៖ អូ៎បាទយាយបាទរួចចុះយាយគិតថាពេលដែរជំនាន់លុនណុលណុងយើងធ្វើការអីគេទៅយាយ?

ខ៖ ជំនាន់លុនណុលណុងខ្ញុំធ្វើស្អីទេប៉េខ្ញុំនៅរត់រម៉ករត់អីនៅឡើយហ្នឹង!

ក៖ យើងអត់ធ្វើស្រែធ្វើចំការទេណេះយាយណេះ?

ខ៖ ​ធ្វើស្រែខ្ញុំអត់មានស្រែផងរត់តែរម៉កទិញអង្ករហូប។

ក៖ អូ៎!

ខ៖ ចាស!

ក៖ បាទយាយរួចចុះអើពេលណុងមានគ្រាប់ផ្លោងធ្វើម៉េចយាយ?

ខ៖ គ្រាប់ផ្លោងគ្រាប់បន្តក់មកឃាំងៗទៅជីករណ្ដៅទៅមុខទៅ។

ក៖ ចឹងហោសយាយ?

ខ៖ ចាស! គ្រាប់បាញ់តាមមាត់ព្រែកហ្នឹងព្រែតៗ។

ក៖ ប៉ុន្តែពេលណុងយើងជីកត្រង់សេជីកអីណេះយាយ?

ខ៖ ចាស! ជីករោងនៅក្នុងណុងនាំគា្នអុចចង្កៀងនៅក្នុងរោងណុងមានចេញទៅណា។

ក៖ បាទយាយ!

ខ៖ ក្ដៅទៅអង្គុយចេញក្រៅទៅគ្រាប់ក្ដុងកំពង់ចាមណុងរត់ចូលវិញទៅ។

ក៖ អូ៎!

ខ៖ ដល់ស្ងាត់ទៅឡើងមកអង្គុយលើមាត់រូងមកអើ!

ក៖ បាទយាយបាទចុះយាយគិតថាចឹងប៉ុន្តែគេបាញ់គ្រាប់ផ្លោងគ្រាប់អីមកអីមានត្រូវឆេះផ្ទះឆេះអីណាយាយណេះអត់មានត្រូវក្រុមគ្រួសារយើងអី?  
ខ៖ អត់ត្រូវបងខ្ញុំមួយគាត់ខូចទៅត្រូវដៃគាត់ដើរមកតាមក្រោយហ្នឹងត្រូវអង្វែង។

ក៖ បាទយាយ!

ខ៖ ត្រូវអង្វែងខ្ទៀតអង្វែង។

ក៖ ចុះ..?

ខ៖ ខ្ញុំហ៊ានដែរហ៊ានអីដែរខ្ញុំនៅតែលើគោក។

ក៖ អូ៎!

ខ៖​ គ្រាប់ផ្លោងមកអង្គុយបាំងដើមដូងអត់សូវចូលរូងទេវាក្ដៅ។

ក៖ ចឹងហោសយាយ?

ខ៖ បាំងដើមដូងនៅដាំបាយនៅដាំទឹកយន្តហោះទំលាក់នៅក្រោយខ្ញុំនៅក្រោមផ្ទះហោស!

ក៖ បាទយាយបាទ!

ខ៖ ឪពុកខ្ញុំហៅមកចូលរូងៗទៅទៅតាប៉ិឯងចូលរូងមុនខ្ញុំទៅខ្ញុំនៅហ្នឹងសិនទៅអត់ទាន់នៅព្រៃចេក។

ក៖ អូ៎!

ខ៖ គុម្ពចេកអមសងខាងចេះគ្រាប់ចាក់មកប៉្រាវៗប៉ះតែដើមចេកហ្នឹងហាសកាលណុងលោកអាលែងនេះហោសដល់ពេលអោយបាលីមកសូត្រទៅមានប៉ះខ្លួនអីតិចភ្លេចបាត់ហើយ!

ក៖ ចឹងហោសយាយ?

ខ៖ គ្មានប៉ះខ្លួនទេប៉ះតែកន្លែងចេកនេះអត់មានប៉ះខ្លួនខ្ញុំម៉ាតិចគ្មានផងគ្រាប់មកប៉្រាវៗប៉ហតែដើមចេកបើទំលាក់ក្រោយណុងរួចរោងនៅក្បែរណុងដែរណុង។

ក៖ បាទយាយបាទ!

ខ៖ ទំលាក់ប្រហែលនេះព្រៃក្រោយនេះទៅផ្លូវក្រោយហ្នឹងរួចផ្ទះយើងនៅទីហ្នឹងរោងនៅខាងក្រោយហ្នឹងៗរួចម៉េចសុំត្រូវមានត្រូវណាដើមចេកវាជុំវិញខ្ញុំចូលទៅក្នុងដើមចេកណុងមានចូលរូងកើតណាខ្លាចវាឃើញចូលទៅឃើញវាទំលាក់ចំហ្នឹងហើយចំរោងហើយ!

ក៖ បាទយាយ!

ខ៖ អត់ហ៊ានចូលទេនៅពួននៅគុម្ពចេកនិងអង្វែងប៉ះមកដើមចេកប៉ា្រវៗខ្លួនអត់មានប៉ះសោះរួចម៉ែខ្ញុំឪខ្ញុំភ័យចង់ងាប់ហើយគាត់ចូលរូងណុង។

ក៖ បាទយាយ!

ខ៖ ចាស! រួចខ្ញុំនៅក្រៅអាតែហូបបាយហើយមុនទៅនៅប្រមូលចានប្រមូលឆ្នាំងទុក។

ក៖ បាទយាយ!

ខ៖ រួចវាខកគេទំលាក់ទៅប៉្រាវៗអាម៉េចដាំក្បាលចុះៗវាទំលាក់ចាស!​ ទំលាក់សុទ្ធតែអាបុមប៊ីណុង។

ក៖ អូ៎!

ខ៖ វាមុជដាក់ៗ។

ក៖ បាទយាយ!

ខ៖ រួចអាទ្រុងជ្រូកវាក្រឡឹងអស់ពីអាទ្រុងជ្រូកអាណុងមកហើយមុជក្បាលដាក់ៗ។

ក៖ តែកាលណុងយាយនៅណាយាយនៅហ្នឹងមែន?

ខ៖ នៅហ្នឹងខ្ញុំតាមដីខ្ញុំហ្នឹង!

ក៖ រួចទៅយើងទៅជីកត្រង់សេជីកណាជីកឆ្ងាយពីផ្ទះហីយាយ?

ខ៖ ឆ្ងាយដែរប្រហែលបួនដប់ម៉្ភៃម៉ែត្រដែរ។

ក៖ អូ៎អត់ហ៊ានជីកនៅក្រោយផ្ទះខ្លាចបាក់ផ្ទះបាក់អីពីលើមែនយាយ?

ខ៖ ដាក់មកចំផ្ទះទៅវាមិនត្រូវ។

ក៖ អូ៎!

ខ៖ គ្រាប់មើលឃើញផ្ទះមើលឃើញអីហោស!

ក៖ បាទយាយបាទ!

ខ៖ វាបន្តក់ពីកំពង់ចាមមកក្ដុងមក។

ក៖ អូ៎បាទយាយ!

ខ៖ អាថេរីងាគ្រាប់ធំហោស!

ក៖ បាទយាយបាទ!

ខ៖ ក្ដាំងទៅឡើងខៀវ។

ក៖ ចុះអើចឹងម្នាក់ៗគេអត់រកស៊ីអីយាយជំនាន់ណុងណេះគេរត់តែគេចណេះ?

ខ៖ អើរកអីគ្នារត់តែចូលទៅរូងសោះទៅរកអីណាវាពិបាក។

ក៖ រួចយើងបានស្រូវបានអង្ករពីណាហូបទៅយាយ?

ខ៖ អើគេបានអង្ករបានស្រូវអីកាលគេធ្វើពីមុនមកហ្នឹងគេទុកហូបទៅម្ហូបហ្នឹងសត្វធាតុក្នុងផ្ទះណុងទ្រុងណុង។

ក៖ អូ៎!

ខ៖ លេងមួយកែវៗដាក់ទៅដាំបាយហូបទៅ។

ក៖ បាទយាយបាទ!

ខ៖ ស្លាប់ទៅលើឡើងមកធ្វើម្ហូបទៅដាក់យកចូលទៅក្នុងរូងទៅមានទៅធ្វើស្អី។

ក៖ បាទយាយរួចចុះយាយគិតថាចឹងទាក់ទងពីពេលដាច់ប៉ុលពតអើពេលដាច់លុនណុលចូលប៉ុលពតវិញពេលណុងយើងមានការលំបាកអីទៅយាយ?

ខ៖ ពិបាកតើខ្ញុំទៅនៅកំពង់ខ្សាច់ណោះ។

ក៖ ហើយយាយ..?

ខ៖ ទៅនៅកំពង់ខ្សាច់ពិបាកតើ!

ក៖ យាយអាយុប៉ុន្មានហើយយាយពេលណុង?

ខ៖ ដឹងអាយុប៉ុន្មានទេខ្ញុំកូនមួយហើយកាលណុង។

ក៖ អូ៎មានប្ដីមានកូនហើយយាយ?

ខ៖ ចាស! មានប្ដីមានកូនហើយ!

ក៖ ប៉ុន្តែគេអោយយើងធ្វើអីទៅយាយនៅកំពង់ខ្សាច់?

ខ៖ ខ្ញុំមានកូនគេមានប្រើអីគេត្រូវយកវ៉ៃចោលវ៉ៃចោលឡើងព្រឺខ្លួនអស់ហើយ!

ក៖ ម៉េចចឹងយាយ?

ខ៖ អូ៎មិនដឹងជំនាន់អាពតមិនដឹងអាណាខុសអាណាត្រូវវាចេះតែដឹកដៃទៅវ៉ៃចោល។

ក៖ អូ៎តែពេលនិងគេអោយធ្វើអីយាយ?

ខ៖ ខ្ញុំមានធ្វើអីផងខ្ញុំពោះធំគ្មានធ្វើអីទេ។

ក៖ អូ៎បាទរួចចុះប្ដីយាយ?

ខ៖ ប្ដីខ្ញុំបែកគា្នមួយសារដែរនៅអីស្ពឺហោស!

ក៖ អូ៎!

ខ៖ ខ្ញុំមកនៅកំពង់ខ្សាច់។

ក៖ យាយនៅជាមួយ..?

ខ៖ ម៉ែជាមួយឪខ្ញុំ។

ក៖​ អូ៎ចឹងហោសយាយ?

ខ៖ ខ្ញុំកើតកូននៅជាមួយម៉ែឪ។

ក៖ នៅពេលដែរយាយកើតកូនហើយគេអោយយើងធ្វើអីយាយ?

ខ៖ កើតហើយគេមានធ្វើអីទេកំពង់ខ្សាច់ហ្នឹងខ្ញុំមានធ្វើអីនៅកាលណុងនៅឯកជននៅឡើយនៅមកយកអង្ករស្រូវពីនេះទៅស៊ីអ្នកធ្វើស្រូវហ្នឹងយកទៅស៊ីហើយខ្ញុំនៅណោះទៅរកនៅណោះម៉ែឪខ្ញុំនៅរកនៅណោះកាលណុងមិនទាន់រួមអីណានៅកំពង់ខ្សាច់ណុង។

ក៖ អូ៎!

ខ៖ នៅ។

ក៖ បាទយាយបាទរួចចុះចឹងរបបអាហារយើងអត់អីទេណេះយាយណេះ?

ខ៖ ហ្នឹងហើយអត់អីទេ។

ក៖ យើងហូបបាយធម្មតា?

ខ៖ យើងហូបតាមផ្ទះយើងហូបអីហូបទៅៗ។

ក៖ អូ៎ស្រួលហាសចឹងយាយ?

ខ៖ ចាស! នៅហូបតាមផ្ទះតើ!

ក៖ ចឹងយាយនៅជំនាន់ប៉ុលពតស្រួលហាសណេះយាយណេះ?

ខ៖ ហូបបាយតាមផ្ទះដល់ពេលរួមបានគេរួមប្រមូលគា្នរួមអស់គ្មានសល់ស្អីផង។

ក៖ អូ៎បាទយាយ!

ខ៖ អាណុងគេស៊ីបាយតាមរោងបាយអាណុងហោស!

ក៖ បាទយាយបាទហើយចុះអើទាក់ទងពីម្ដាយឪពុកវិញគេអោយយើងធ្វើអីយាយម្ដាយឪពុកយាយពេលណុង?

ខ៖ នៅកំពង់ខ្សាច់ណុងគាត់ដើររកអីហូបខ្លួនគាត់គាត់គេគ្មានប្រើធ្វើអីផងប្រើដាក់កមលាំងពេញទៅស្រែអំបិលទៅស្អីណាគាត់ចាស់ៗហើយប្រើគាត់ធ្វើអី។

ក៖ អូ៎ចឹងពួកគាត់និយាយរួមបងប្អូនយាយស្រួលៗហាសចឹងអត់មានពីណាគេពិបាកលីសែងកាប់ដី?

ខ៖ អត់ទេខ្ញុំក៏ចឹងដែរខ្ញុំមិនដែរទៅកាប់ដីទំនប់ណាទេខ្ញុំមិនដែរទៅទេ។

ក៖ អូ៎!

ខ៖ មិនដែររែកដីទំនប់ទេរែកអាចម៍គោរែកនៅស្ពឺនិងគេអោយរែកអាចម៍គោប៉ុន្មានពានគីឡូ។

ក៖ អូ៎!

ខ៖ រែកអាចម៍គោតាមផ្ទះគេណុង។

ក៖ អូ៎រែកធ្វើជីណេះយាយណេះ?

ខ៖ ចាស!

ក៖ ហើយកាប់កន្ត្រាំងខែតកាប់អីអត់ដែរទេ?

ខ៖ ទេខ្ញុំមិនដែរទៅកាប់ទេរែកតែអាចម៍គោតាមផ្ទះគេទេ។

ក៖ អូ៎!

ខ៖ ហើយទៅថ្លឹងគីឡូអោយពួកវាណុង។

ក៖ ស្រួលហាសណេះយាយរួចចុះអើយើងឈឺធ្វើម៉េចពេលណុងឈឺដែរយាយ?

ខ៖ ឈឺគេអោយដេកពេទ្យទៅអីទៅគេអោយថ្នាំលេបថ្នាំអីទៅខ្ញុំកាលណុងឈឺទៅដេកពេទ្យដែរពេទ្យម្លិចហោស!

ក៖ បាទយាយបាទ!

ខ៖ ទៅមើលប្អូនប្អូនឈឺអាណុងទៅស្អីគេណាទឹកឈូទឹកឆាណាគេអាដើមចេករលំលើទៅវាចាក់ថ្នាំអាប់សែរួចទៅទៅមើលវាច្របាច់មកមួយខោៗអាប់សែហោសនៅត្រកៀកឡើងខ្វិតបាត់ទាល់ឥឡូវនឹងប្អូនខ្ញុំ។

ក៖ បាទយាយបាទរួចចុះយាយគិតថាចឹងបងៗរបស់យាយគេអោយទៅណាយាយ?

ខ៖ បង។

ក៖ ជំនាន់ប៉ុលពតបងរបស់យាយគេអោយទៅណាទៅ?

ខ៖ បងខ្ញុំនៅភ្នំពេញណុងហោស?

ក៖ បាទយាយ!

ខ៖ គាត់ទៅនៅអីណោះអីស្ទឹងណាគាត់ទេលឺតែស្ទឹងៗគាត់មាននៅហ្នឹងផងអូ៎មកហ្នឹងគេយកវ៉ៃចោលបាត់ហើយគាត់នៅភ្នំពេញ។

ក៖ អូ៎!

ខ៖ វ៉ៗគេថាទាហ៊ានគេយកទៅវ៉ៃចោលបាត់។

ក៖ បាទយាយបាទ!

ខ៖ គាត់មិនរត់មកហ្នឹងណាគាត់ដឹងនៅអ៊ីស្ទឹងហោសអើបើចូលស្រុកហ្នឹងដឹងតែវ៉ៃចោលហើយព្រោះអ្នកនៅភ្នំពេញដឹងតែទាហ៊ានហើយ!

ក៖ បាទយាយបាទ!

ខ៖ មែនទាហ៊ានក៏គេថាទាហ៊ានដែរ។

ក៖ ត្រូវយាយត្រូវ!

ខ៖ ព្រោះជំនាន់ណុងហោសវ៉ៃចោលអស់មួយកគោកហើយអ្នកចូលស្រុកសុទ្ធតែដឹកដៃយកទៅវ៉ៃចោលណុងគ្មានបាននៅផ្ទះទេមកថ្ងៃហ្នឹងយកទៅវ៉ៃចោលថ្ងៃហ្នឹង!

ក៖ អូ៎ចឹងហោសយាយ?

ខ៖ ចាស! មានអោយចូលផ្ទះផងគេដឹកយកទៅវ៉ៃចោលម៉ងតែបងខ្ញុំសំណាងគាត់មិនចូលស្រុកគាត់ទៅនៅអ៊ីស្ទឹងកើតហោស!

ក៖ បាទយាយបាទ!

ខ៖ ទាល់តែចប់បានគាត់មកផ្ទះ។

ក៖ ចុះយាយគិតថាចឹងអើយើងម៉េចបានយើងដឹងថាដាច់ប៉ុលពតទៅយាយគេមកប្រាប់យើងហើយយើងធ្វើម៉េចបានយើងមកផ្ទះបានយើងដើរមកមែន?

ខ៖ មានគេមកប្រាប់គេខ្ញុំកាលណុងខ្ញុំនៅស្ពឺនៅជុំគា្នស្ពឺនិងគេវ៉ៃដាច់។

ក៖ បាទយាយ!

ខ៖ ដាច់យប់ហ្នឹងហាសគេអោយខ្ញុំប្រមូលខោអាវខោអីទៅតាមគេទៅនៅក្នុងព្រៃរួចខ្ញុំប្ដីប្រពន្ធខ្ញុំគ្មានទៅណាអត់ទៅផង។

ក៖ អូ៎!

ខ៖ ទាល់តែម៉ោងដប់ពីរយប់គេចូឡមកគេវ៉ៃផ្ដាច់ទៅនាំគា្នទៅយកស្រូវបានម្នាក់ហាហុកសិបថាំងទៅរត់ស្ពឺហោសអើដាច់ហើយស្រូវណុងពួកគេប្រមូលទៅដាក់វត្តស្ពឺហោសនាំគា្នជញ្ជូនហែងទាល់ភ្លឺរួចរោងបាយអាណាយកស្ករៗអាណាយកសណ្ដែកៗអាណាមានស្អីយកណុង។

ក៖ បាទយាយបាទ!

ខ៖ គ្មានបានដេកណាមួយយប់ទល់ភ្លឺ។

ក៖ អូ៎រួចចុះនៅពេលដែរយើងដាច់ប៉ុលពតដំបូងៗយើងដើរមកផ្ទះរឺក៏ម៉េចយាយ?

ខ៖ ដាច់ទៅមានអីយើងនៅផ្ទះយើង។

ក៖ ដើរមកហោសយាយ?

ខ៖ ខ្ញុំនៅស្ពឺហ្នឹងស្ពឺហ្នឹង!

ក៖ អូ៎យាយនៅស្ពឺណុងម៉ងហោស?

ខ៖ នៅផ្ទះម៉ែក្មេកខ្ញុំហ្នឹង!

ក៖ អូ៎រួចចុះឪពុកម្ដាយយាយត្រូវដើរមកណេះ?

ខ៖ ឪពុកខ្ញុំខូចបាត់ហើយតាំងពីចិតបួនម៉េសនៅតែម៉ែម៉ែខ្ញុំនៅណេះនៅជាមួយបងខ្ញុំនៅហ្នឹង!

ក៖ អូ៎!

ខ៖ បងខ្ញុំនៅហ្នឹង!

ក៖ អូ៎បាទយាយបាទរួចចុះពេលដែរយើងដាច់ប៉ុលពតដំបូងៗយើងធ្វើអីគេយាយដោយសារពេលណុងយើងធ្វើស្រែរួមហីយាយហេស?

ខ៖ ធ្វើស្រែអត់មានរួមទេស្រែៗធម្មតា។

ក៖ គេចែកស្រែអោយយើងហើយហោសយាយ?

ខ៖ ចែកស្រែអោយខ្ញុំបានមួយហត្ថ។

ក៖ មួយគ្រួសារ?

ខ៖ ចាស!

ក៖ អូ៎!

ខ៖ ស្រែមួយហត្ថ។

ក៖ រួចចុះយើងមានការលំបាកអីអត់យាយពេលយើងដាច់ប៉ុលពតថ្មីៗ?

ខ៖ មានពិបាកអីទេយើងរកហូបខ្លួនឯងហោសបានអីហូបណុងទៅ។

ក៖ អូ៎បាទយាយបាទ!

ខ៖ យើងមិនពិបាកដូចប៉ុលពតគេអោយស៊ីណា។

ក៖ ចុះពេលណាដែរថាយើងមានអារម្មណ៍ថារៀងសប្បាយហាសយាយ?

ខ៖ ទើបមកសប្បាយឥឡូវៗសប្បាយហ្នឹង!

ក៖ ចឹងហោស?

ខ៖ អើ!

ក៖ អូ៎បាទយាយបាទចុះយាយគិតថាចឹងអើផ្ទះរបស់យាយការជំនាន់ប៉ុលពតកាលជំនាន់នៅជាមួយឪពុកម្ដាយផ្ទះយាយម៉េចទៅយាយ?

ខ៖ ផ្ទះខ្ញុំដំបូលដែកជញ្ជាំងក្ដារនៅទូណុងហោសរួចដល់ពេលយើងអត់នៅគេមិនរុសអស់នៅសសរ។

ក៖ ចឹងហោសយាយ?

ខ៖ ចាស!

ក៖ មែនតែផ្ទះយើងណាយាយទាំងអស់មែន?

ខ៖ ចាស!

ក៖ មែនតែផ្ទះយើងណាទាំងអស់ហីយាយគ្រប់ផ្ទះដែរហី?

ខ៖ ទេអត់ដឹងផងប៉ុនផ្ទះខ្ញុំអត់មានមនុស្សនៅរុសអស់ទៅនៅសល់តែសសរទទេ។

ក៖ អូ៎បាទយាយ!

ខ៖ ម៉ែខ្ញុំបើលក់បានបីរយបានបីរយកាលណុងថ្លៃដែរណុងបីរយហោស!

ក៖ បាទយាយបាទ!

ខ៖ មែនថោកណា។

ក៖ រួចចុះយាយគិតថាចឹងសំរាប់ដល់ពេលឥឡូវយើងមកនៅជាមួយកូនចៅផ្ទះហ្នឹង?

ខ៖ ស្រួលខ្ញុំស្រួលហើយលែងពិបាកហើយប៉ុន្តែខ្ញុំឈឺពិបាកឈឺ។

ក៖ ឈឺហោសយាយ?

ខ៖ ចាស!

ក៖ កើតអីគេយាយ?

ខ៖ ខ្ញុំក្រពះពោះវៀនរោគច្រើនហាសខ្ញុំហោសក្រពះ ពោះវៀត តំរង់នោម ទឹកនោមប្រៃ អើបេះដូងសព្វគ្រប់សព្វបែប។

ក៖ អូ៎!

ខ៖ ខូចអស់ហើយគ្រឿងក្នុងគ្រាន់ថាបែបរលួយរលះអស់ហើយយ៉ាងរួចរាល់ថ្ងៃឈឺក្បាលទើបលេបថ្នាំទើបតែបាត់និងឈឺទាំងយប់ឈឺទាំងថ្ងៃ។

ក៖ បាទយាយបាទរួចចុះយាយ..?

ខ៖ ខ្ញុំសប្បាយចិត្តតែសប្បាយចិត្តមានលុយគ្រាន់ទិញអីហូបចឹងហាស!

ក៖ បាទយាយបាទ!

ខ៖ ប៉ុន្តែវាពិបាករៀងឈឺ។

ក៖ ឈឺច្រើនច្រើនណេះ?

ខ៖ បើអត់ឈឺវាសប្បាយហើយ!

ក៖ ឈឺច្រើនយាយណេះ?

ខ៖ ឈឺបើខ្ញុំចិញ្ចឹមកូនមែនឈឺទេមួយឆ្នាំខ្ញុំកោសខ្យល់ពីរដងទេខ្ញុំមិនដែរនៅផ្ទះទេខ្ញុំជិះកង់ទៅលក់ឥវ៉ាន់ដល់ណោះណែសាមប្រាំហោស!

ក៖ អូ៎!

ខ៖ ស្ទិចហោស!

ក៖ បាទយាយឆ្ងាយហាសណេះយាយ?

ខ៖ ចាស! ខ្ញុំជិះកាត់គ្រាប់មីនគ្រាប់ផ្លោងគ្រាប់បន្តក់អូ៎ខ្ញុំប្រវត្តិខ្ញុំនិយាយមួយថ្ងៃមិនចប់ទេពិបាកវេទនា។

ក៖ អាពេលដាច់ប៉ុលពតថ្មីៗហ្នឹងហីយាយ?

ខ៖ ហ្នឹងហើយដាច់ទៅខ្ញុំនៅបែកគា្នទៅខ្ញុំទៅរកស៊ីដល់ណុងជិះកង់ទៅលោកស្រែវាលអាពតជួបគា្នបាញ់គា្នបន្តក់ផ្លោងរត់រត់មិនចង់រួចណា។

ក៖ អូ៎បាទយាយចឹង..?

ខ៖ លេងដាក់មួយតឹកមួយៗ។

ក៖ រួចចុះ..?

ខ៖ រួចខ្ញុំឌុបត្រសក់ទៅលក់។

ក៖ ចឹងមានន័យថាពេលណុងពិបាកហាសណេះយាយណេះ?

ខ៖ អូ៎ទៅដល់កន្លែងវាសុទ្ធតែបន់ដូនបន់តា។

ក៖ កុំអោយជាន់ណេះ?

ខ៖ កុំអោយជាន់ចុះដើរដើរមិនកើតប៉ុននេះមួយអីដើរម៉េចទៅមិនជិះកង់មិនកើត។

ក៖ បាទ!

ខ៖ រួចទៅលក់ត្រសក់មួយព្រឹកបីជើងរួចទៅម្ដងទៀតវាជាប់អាពតនៅណុងគេជួយដោះស្រាយមិនចេញថាគាត់នៅត្រពាំងល្ពៅទេអោយគាត់ទៅកូនខ្ចីអត់ទេត្រពាំងល្ពៅក៏តំបន់ខ្មាំងដែរអត់អោយទៅទេដល់យូរៗទៅបានវានិយាយវាអាណិតបានអោយមកមកដល់ផ្ទះល្មមគេបន្តក់គ្រាប់បន្តក់ល្មមងាប់អីពេញស្រែវាលហោស!

ក៖ អូ៎!

ខ៖ ដាច់ដើមដូងចំរណ្ដៅងាប់កូនងាប់ចៅខ្ទេចផ្ទះខ្ទេចសំបែងដឹកទាំងឡាននិងមកចេញមកខ្ញុំថាអើយបុណ្យខ្ញុំបើខ្ញុំនៅណុងខ្ញុំងាប់ចោលប្អូន។

ក៖ បាទយាយបាទចឹងមានន័យថាយាយបុណ្យរួចខ្លួនណេះយាយណេះ?

ខ៖ ចាស!

ក៖ បាទយាយ!

ខ៖ អាយុថ្លៃអត់ងាប់។

ក៖ បាទយាយ!

ខ៖ ទៅរកស៊ីនៅណុងក៏មីនដែរដាក់មីននៅកណ្ដាលផ្លូវធ្វើដូចអាលែងរណ្ដៅយើងមានពងហើយវាមិនលើកចេះគេសងពីរនាក់ពួកម៉ាកដូចថាមិនចុះទៅចុះទួលចឹងហាសខ្ញុំថាហែងមើលមីនហោសហែងទៅទេហែងទៅមុនអញ់ចឹងអញ់ដឹងមីននាំគា្នវៀងផ្លូវតាមនិងទៅឈប់ទៅទៅបានពីរនាក់ពួកម៉ាកនិងមេម៉ាយដូចគា្នកូនពីរដូចគា្ន។

ក៖ បាទយាយ!

ខ៖ ទៅរកស៊ីណាទៅទាំងអស់គា្នៗ។

ក៖ អូ៎!

ខ៖ កំសត់ណាស់ទើបបានស្រួលកូនចិញ្ចឹមនិងហាសកូនចិញ្ចឹម។

ក៖ រាល់ថ្ងៃហ្នឹងហីយាយ?

ខ៖ កូនចិញ្ចឹមហ្នឹងហើយកូនអោយចាយអាណេះអោយស៊ីដល់ពេលស្រួលទៅវាឈឺហ្នឹងហាសវាពិបាកអាឈឺ។

ក៖ ចឹងមានន័យថាកាលពីមុនកាលនៅក្មេងយាយពិបាកខ្លាំងហាសណេះយាយណេះ?

ខ៖ ពិបាកណាស់អើយចុះដើរទូលស្រូវម៉្ភៃគីឡូចុករលាក្បាលហ្នឹងលក់នុំបញ្ចុះទូលទឹកសំលក្ដៅក្ដៅណាស់ក្បាលនិងក្ដៅរាល់ថ្ងៃហ្នឹង!

ក៖ រួចចុះអើចឹងនៅពេលដែរយាយនៅស្ពឺនិងបានពិបាកណេះយាយណេះ?

ខ៖ នៅណុងក៏ពិបាកដែរនៅជាមួយម៉ែក្មេកមិនសូវស្រួលទេ។

ក៖ អូ៎បាទយាយចុះពេលណាដែរយើងគិតថាយើងអើអត់នៅពេលដែរយើងមានក្រុមគ្រួសារហើយនៅពេលយើងបែកគា្នបានពិបាកខ្លាំងណេះយាយ?  
ខ៖ ពិបាកខ្លាំងអើកូនមួយហ្វូងចិញ្ចឹមខ្លួនឯងហើយមិនពិបាកខ្លាំង។

ក៖​ បាទយាយ!

ខ៖ ធ្វើនុំបញ្ចុះទាស់សឹងងាប់សរសៃខ្ចី។

ក៖ អូ៎បាទយាយបាទ!

ខ៖ ខ្ញុំទាស់បានខ្ញុំចឹងហោសទាស់កូនទីមួយទាស់កូនទីពីរ។

ក៖ បាទយាយ!

ខ៖ ទាស់កូនអាកូនបងនិងទាស់ពីរបីថ្ងៃហាសទំលាក់ចង្រ្គាន់បីថ្ងៃខ្ញុំទាស់ឡើងចេះពីរនាក់មីចៅនិងមីក្មួយវាមកហៅយាយវារួចផ្ទះកំពង់ខ្សាច់តូចខ្ញុំទំលាក់ចង្រ្គាន់មកវាដេកមាត់ចណ្ដើរចឹងហេស!

ក៖ បាទយាយ!

ខ៖ វាឡើងមកអើតហៅយាយៗអាកូនខ្ចីវាភ្ញាក់ទៅវាភ័យភ័យទៅវាគ្រុនញាក់ចឹងហាសញាក់បីខែជិតងាប់ខ្ញុំឡើងរឹងក្បាលពោះព្រឺខ្ញាកៗញាក់យកតែម៉ងរួចមកដល់កូនក្រោយនេះអត់ធ្វើអីទេគ្រាន់ជិះកង់ទៅស្ពឺទេទាស់អត់បានតែម៉ងអត់ស៊ីបាយកើតទេខ្ញុំថាខ្ញុំងាប់ហើយស៊ីបាយអត់កើតទេមួយថ្ងៃមួយស្លាបព្រាបាយហោសរួចក្ដៅរន្ទះរន្ទេញ។

ក៖ អូ៎!

ខ៖ ដល់ផឹកថ្នាំជាទៅដល់ពេលចាសទៅគេថារើវិញរើវិញសាច់ខ្ញុំបែកស្នាម។

ក៖ បាទយាយបាទ!

ខ៖ បែកស្រកាណេះទាស់បែកស្រកាបែកស្រកាហើយវាមិនងាយទេគេនៅរាល់តែថ្ងៃមិនយូរមិនឆាប់។

ក៖ អូ៎ចឹងហោសយាយ?

ខ៖ ដាក់ថ្នាំអីក៏មិនត្រូវដែរបានធូរអោយជាវាមិនជាទេ។

ក៖ បាទយាយបាទ!

ខ៖ ខ្ញុំដឹងតែខ្ញុំមិនជាទេ។

ក៖ ចុះ..?

ខ៖ វាអត់ទាស់ថាមីកន្តោអីមិនទាស់វាអត់ទាស់ទេមើលសាច់គេហោសសាច់គេឡើងខ្ចីសាច់ខ្ញុំទាស់។

ក៖ បាទយាយ!

ខ៖ ទាស់ទុំហាសទាស់និងមែនទាស់នេះទេអើបើកូនទាស់តាំងពីកូននៅតូចម៉េសហើយនៅអាពតអាយុអាបងសែជាងហើយ!

ក៖ កូនរបស់យាយហោស?

ខ៖ សែជាងហើយ!

ក៖ យាយកូនប៉ុន្មាននាក់យាយ?

ខ៖ តែពីរ។

ក៖ ពីរ?

ខ៖ ស្រីមួយប្រុសមួយ។

ក៖ រួចបងគាត់អាយុប៉ុន្មានសែជាងហើយណេះយាយណេះ?

ខ៖ សែជាងហើយ!

ក៖ គាត់នៅណាយាយ?

ខ៖ នៅភ្នំពេញហោសនៅរកស៊ីលក់ទឹកកក។

ក៖ អូ៎គាត់មានកូនចៅគាត់នៅណុងទៅ?

ខ៖ កូនពីរនាក់។

ក៖ រួចដល់ពេលនេះប្អូនណេះយាយ?

ខ៖ ចាស!

ក៖ យាយនៅជាមួយនេះប្អូន?

ខ៖ ប្អូនពៅស្រីពៅ។

ក៖ អូ៎គាត់រកស៊ីអីទៅយាយមិញនិងបងស្រីមិញហ្នឹងហោសយាយ?

ខ៖ ទេទៅធ្វើការរោងចក្រហោសមីណុងកូនដន្លង។

ក៖ អូ៎!

ខ៖ កូនខ្ញុំធ្វើការរោងចក្រម៉ោងបួនទៅម៉ោងបួនទៅរាល់តែថ្ងៃម៉ោងប្រាំមួយកន្លះបានមកដល់ផ្ទះ។

ក៖ អូ៎រួចចុះប្ដីគាត់នៅនិងធ្វើអី?

ខ៖ ប្ដីនិងធ្វើការនៅនេះហោសលែងផ្សាររាត្រី។

ក៖ អូ៎ទាល់តែយប់បានមកដែរ?

ខ៖ ហ្នឹងហើយថ្ងៃនិងថ្ងៃឈប់។

ក៖ អូ៎!

ខ៖ ឈប់មួយថ្ងៃ។

ក៖ បាទយាយបាទ!

ខ៖ អើធ្វើការទាំងអស់គា្ន។

ក៖ បាទយាយ!

ខ៖ នៅតែខ្ញុំជាមួយចៅតើបានចៅបំរើហ្នឹង!

ក៖ អូ៎!

ខ៖ បើអត់ចៅទៀតមិនងាប់បានហើយ!

ក៖ បាទយាយបាទចុះយាយគិតថាចឹងអើយាយមានជំនាញអីដែរឪពុកម្ដាយយាយធ្លាប់បងបង្រៀនអីផ្សេងទៅយាយអត់យាយដូចលក្ខណៈវេញវល្លិ៍ កូរស្ករធ្វើផ្ដៅ ធ្វើកន្ទេលអីឪពុកម្ដាយធ្លាប់បង្រៀនអត់?

ខ៖ អត់ទេគាត់មិនដែរចេះធ្វើខាងណុងផង។

ក៖ គាត់ចេះធ្វើអីគេយាយ?

ខ៖ ចេះតែរត់រម៉កណុងឪពុកខ្ញុំ។

ក៖ អូ៎!

ខ៖ ម៉ែខ្ញុំមានធ្វើអីស៊ីរហូត។

ក៖ ចឹង..?

ខ៖ នៅតែផ្ទះដាំតែបាយរកមិនបានផង។

ក៖ ចឹងមានន័យថាឪពុកម្ដាយអត់ដែរបង្រៀនអីទៅយាយទេ?

ខ៖ អត់ដែរទេ។

ក៖ អូ៎!

ខ៖ គាត់ចេះតែរត់រម៉កគាត់រត់ទៅបង្រៀនអីកើតគាត់អត់ចេះអីផង។

ក៖ បាទយាយបាទចុះយាយគិតថាចឹងទាក់ទងពីអើដូចជាយាយមានបងប្អូនកូនចៅណាដែរពយកគាត់ចេះលេងឧបករណ៍ភ្លេងទេយាយ?

ខ៖ អត់ទេ។

ក៖ អត់ចេះទេណេះយាយណេះ?

ខ៖ គ្មានពីណាចេះទេ។

ក៖ ប៉ុន្តែសព្វថ្ងៃយាយសុំសិល្បិ៍នៅ?

ខ៖ ខ្ញុំសុំសល្បិ៍ឥឡូវវាឈឺខានទៅហ្នឹងទៅៗអត់កើត។

ក៖ ចឹងហោសយាយ?

ខ៖ ដើរទៅមិនរួចអង្គុយក៏មិនកើត។

ក៖ បាទយាយបាទចុះល្ខោនយីកេអាយ៉ៃអីចូលចិត្តអត់យាយចូលចិត្តមើលអត់?

ខ៖ ខ្ញុំចូលចិត្តមើលល្ខោន។

ក៖ ហ្នឹងកាលនៅក្មេងណេះយាយណេះ?  
ខ៖ នៅក្មេង។

ក៖ អូ៎ប៉ុន្តែរាំច្រៀងយាយអត់ចូលចិត្តទេ?

ខ៖ មិនសូវប៉ិនទេដល់ឥឡូវចាស់ទៅចូលចិត្តស្ដាប់ធ៌មបើកវិទ្យុមួយស្ដាប់ធ៌មទូរស័ព្ទមួយបើកទៅលោកទេសកូនទិញអោយវិទ្យុផងទូរស័ព្ទផង។

ក៖ បាទយាយបាទរួចចុះយាយគិតថា..?

ខ៖ អាកូននោះធ្វើបុណ្យ។

ក៖ បាទយាយចុះ..?

ខ៖ ធ្វើបុណ្យធ្វើទានជាមួយម៉ែហ្នឹង!

ក៖ បាទយាយចុះ..?

ខ៖ បានបុណ្យច្រើនហាស!

ក៖ អូ៎បាទយាយ!

ខ៖ លុយទូរស័ព្ទក៏វាទិញដាក់អោយដែរទិញទូរស័ព្ទអោយដាក់អោយមួយខែប្រាំរៀលៗ។

ក៖ ចឹងហោសយាយ?

ខ៖ ចឹងហោសយាយ!

ក៖ អូ៎បាទយាយ!

ខ៖ អូ៎ធ្វើបុណ្យមួយទំហឹងអាណុងហោសម៉ែពិសារអីពិសារទៅអោយតែឃ្លានកុំអោយខ្លាចអស់លុយពិសារទៅហូបអីក៏មិនកើតចេះតែចង់អានេះចង់អានោះៗថាបន់អោយតែជាអាងទៅលេងវា។

ក៖ នៅណានៅភ្នំពេញហោសយាយ?

ខ៖ ចាស! ម៉ែឯងពិសារមិនគ្រប់គ្រាន់បានម៉ែឯងចេះតែឈឺគ្មានទេមកពីខ្លួនឯងហូបមិនកើតសាច់ជ្រូកហូបមិនកើតផងធំអត់កើតទេ។

ក៖ អូ៎បាទយាយ!

ខ៖ ថាអត់មានអីពៅម៉ែឯងបានចេះតែឈឺទៅតែសាច់ជ្រូករាល់ថ្ងៃសាច់ជ្រូក សាច់គោ សាច់មាន់ៗរាល់តែថ្ងៃ។

ក៖ បាទយាយបាទ!

ខ៖ ខ្ញុំទៅវាអាណុងវាស្រួលគេនៅណេះក៏ស្រួលដែរប៉ុនមកគ្នាទៅធ្វើការរោងចក្រអាណាទិញអីអោយឯងស៊ីណាគ្រប់គ្រាន់បើវាវានៅផ្ទះវាម៉ោងប្រាំកន្លះឡើងគុយទាវមួយចាន ប្រាំកន្លះទៅគុយទាវមួយចានម៉ោងប្រាំបីប្រាំបួនហូបទៀតហើយរកតែមាត់ដាក់មិនបាន។

ក៖ អូ៎បាទយាយស្រួល!

ខ៖ នៅណុងស្រួលប៉ុនតែទៅទៅចោលចៅនៅណេះម៉ែធ្វើការអស់ចេះតែដើរទៅនៅពីរនាកម៉ង់ៗក្មេង។

ក៖ ចឹងយាយសុខចិត្តនៅនិងទៅណេះយាយណេះ?

ខ៖ ចាស!

ក៖ អូ៎!

ខ៖ ទៅបានលេងបួនដប់ថ្ងៃម៉្ភៃថ្ងៃអីអោយទៅនៅយូរទៅមិនបានទេសារមុនទៅបានពីរបីខែឈឺទេណុងទៅមើលខ្លួនគេទិញថ្នាំអោយលេបអោយអីជាទៅមកវិញមក។

ក៖ បាទយាយបាទចុះយាយគិតថាចឹងអើទាក់ទងពីយាយគិតថាយាយមានការផ្លាស់ប្ដូរអីខ្លះអត់ក្នុងជីវិតរបស់យាយតាំងពីក្មេងរហូតមកដល់ឥឡូវ?

ខ៖ ផ្លាស់ប្ដូរអីហោសបើវាឈឺឈឺយ៉ាងនេះ។

ក៖ ចឹងហោសយាយអត់ទេកាលយាយនៅជាមួយឪពុកម្ដាយគិតថាជីវិតរបស់យាយម៉េចដែរដល់ពេលឥឡូវយាយមានគ្រួសារមានប្ដីជីវិតរបស់យាយម៉េចទៅ?

ខ៖ នៅជាមួយឪពុកម្ដាយវាស្រួលមានប្ដីទៅវាយ៉ាប់។

ក៖ អូ៎យាយអាចប្រាប់ពីការលំបាកពេលដែរយាយពីមុននិងបែកគា្នជាមួយប្ដីបានទេយាយ?

ខ៖ វាពិបាកនិងគេគ្មានឈ្លោះគា្នទេប្ដីខ្ញុំហោស!

ក៖ ម៉េចបានបែកគា្នយាយ?

ខ៖ បែកគា្នស្រួលវាច្រើនអីទៅទៅខ្ញុំមិនទៅអង្វរទេ។

ក៖ អូ៎គ្រាន់ខឹងគា្នទេណេះយាយណេះ?  
ខ៖ អើ!

ក៖ អូ៎!

ខ៖ ខឹងទៅផ្ទះម៉ែខឹងផ្ទះម៉ែៗទៅខ្ញុំមិនអ្នកទៅអង្វរទេទៅៗខ្ចិលហាសសុខចិត្តចិញ្ចឹមកូនខ្លួនឯង!

ក៖ បានតែកូនពីរហ្នឹងទៅ?

ខ៖ ចាស! យកកូនក៏ខ្ញុំមិនអោយដែរកូនដើរកន្លងធ៌មខ្ញុំមិនអោយទេ។

ក៖ អូ៎!

ខ៖ ធំទៅកូនខ្ញុំចិញ្ចឹមវិញ។

ក៖ បាទយាយបាទ!

ខ៖ មិនអោយទេតែមួយក៏ខ្ញុំមិនអោយដែរខ្ញុំមិនអោយទេខ្ញុំសុខចិត្តចិញ្ចឹមពិបាកវេទនាម៉េចក៏ដោយ។

ក៖ ត្រូវយាយត្រូវចុះយាយគិតថា..?

ខ៖ ព្រោះខ្ញុំមេម៉ាយតាំងពីសាមសិបម៉េសខ្ញុំមានយកប្ដីណាមិនយកទេ។

ក៖ អូ៎យាយ!

ខ៖ ខ្ញុំមិនមេម៉ាយនៅចាស់ហើយណាមេម៉ាយតាំងពីសាមសិបឆ្នាំហោស!

ក៖ ចុះយាយចឹងអើបើធ្វើការរឿងអីជាមួយតាអត់អីទេណេះយាយណេះ?

ខ៖ អើ!

ក៖ យើងធ្វើការធម្មតាទេតែគ្រាន់យើងខឹងគា្នបានធ្វើអោយយើងលែងលះគា្នណេះយាយណេះ?

ខ៖ វានៅស្រុកគេម៉ែឪគេចេះចុះៗទៅមិនដឹងអាមនុស្សត្រចៀកសតាមម៉ែទៅៗ។

ក៖ អូ៎!

ខ៖ ខ្ញុំខ្ចិលហាសមិនទៅខ្វល់ទេ។

ក៖ បាទយាយ!

ខ៖ ខ្ញុំឈឺដល់ចឹងគេថាឈឺច្រើនចឹងរកស៊ីមិនមានទេរកស៊ីមិនមានទេតាមម៉ែគេទៅៗទៅយកប្រពន្ធមួយទៀតមានផ្ទះក្បឿងបីបួនខ្នងហោស!

ក៖ អូ៎!

ខ៖ នៅជាមួយខ្ញុំមានរកអីកូនខ្ញុំក៏មិនអោយយកវិញដែរគេមិនអោយយកទេគ្មានរកអីផងធ្វើស្រែធ្វើតែស្រែអត់ដឹងរកអីទេ។

ក៖ អូ៎ចឹងមានន័យថាគាត់បែកពីយាយគាត់មានប្រពន្ធផ្សេងទៀតណេះយាយណេះ?

ខ៖ មានប្រពន្ធនៅព្រែកកក់ហោស!

ក៖ អូ៎ហើយយាយមានតែកូនពីរចិញ្ចឹមកូនពីរហ្នឹងទៅ?

ខ៖ ខ្ញុំចិញ្ចឹមតែកូនពីរខ្ញុំទៅធំទៅកូនខ្ញុំចិញ្ចឹមវិញតើ!

ក៖ អូ៎ស្រួលចឹងយាយ!

ខ៖ ចាស! ក្មេងឥឡូវគេមិននៅទេមេម៉ាយសាមសិបអីហោសទាល់តែយូរបានគេនៅ។

ក៖ បាទយាយ!

ខ៖ ខ្ញុំយកទេតែមួយខ្ញុំរៀងមួយអាយោសហោស!

ក៖ បាទយាយបាទ!

ខ៖ ខ្លាចយកអាមួយទៀតវាលើសអាមុនទៀតហោស!

ក៖ បាទយាយ!

ខ៖ អើមើលមុនឃើញបុណ្យយើងដែរបុណ្យយើងល្អមិនល្អយើងដឹងគីឡូបុណ្យអាក្រក់លើសអាមុនទៀត។

ក៖ ត្រូវយាយត្រូវ!

ខ៖ អើមិនយកល្អជាងយក។

ក៖ បាទយាយ!

ខ៖ សុខចិត្តពិបាកវេទនាចិញ្ចឹមកូនពីតូចកូនធំទៅកូនចិញ្ចឹមវិញហ្នឹង!

ក៖ បាទត្រូវយាយ!

ខ៖ ហើយខ្ញុំនិយាយទៅខុសខ្ញុំថាខ្ញុំអត់យកទេព្រោះខ្ញុំចិញ្ចឹមកូនអោយកូនខ្ញុំចិញ្ចឹមវិញកូនខ្ញុំចិញ្ចឹមវិញតើ!

ក៖ បាទយាយត្រូវ!

ខ៖​ អើអត់មានខ្វះអីហូបទេចង់ហូបអីបានណុងមីស្រីចឹងដែរទៅរោងចក្រមានស្អីលក់ទិញយកមកអោយផ្ញើរម៉ែមានស្អីលក់អោយម៉ែអោយម៉ែពិសារឆ្ងាញ់។

ក៖ បាទយាយបាទ!

ខ៖ ហើយកូនគេខ្លះចិត្តបានកូនខ្ញុំពីរចិត្តបានទាំងពីរនាក់និងគ្មានណាមួយអត់ចិត្តបានទេអាប្រុសក៏ចិត្តបានមីស្រីក៏ចិត្តបានអានោះផ្ញើរលុយមកមីនេះទិញម្ហូបអាហារឆ្ងាញ់ៗអោយហូបលុយវានិងខ្ញុំចង់ហូបអីខ្ញុំចង់ទិញអីទិញខ្លួនឯងទៅដល់វាទិញខ្លួនវាទិញខ្លួនវាអោយហូបចង់ស្ងោរមាន់ចង់ងាំង៉ូវមាន់ចង់អីទិញអោយហូបរហូត។

ក៖ បាទយាយបាទ!

ខ៖ នុំបុ័ងដាក់សាច់មួយប្រាំពាន់ក៏ទិញអោយដែរអោយតែម៉ែពិសារកើត។

ក៖ បាទយាយរួចចុះយាយគិតថាតាំងពីក្មេងរហូតមកដល់ឥឡូវការងារអីគេខ្លះដែរយាយធ្លាប់ធ្វើទៅយាយកាលយាយនៅជាមួយឪពុកម្ដាយយាយធ្លាប់ធ្វើអីគេខ្លះទៅ?

ខ៖ ខ្ញុំនៅលើនេះខ្ញុំដើរលក់ខ្ញុំជិះកង់លក់ដូរមកនិងខ្ញុំលក់នុំបញ្ចុះ។

ក៖ អូ៎!

ខ៖​ ពីរនាក់កូនទូលខ្ញុំទូលទឹកសំលកូនទូលនុំបានវាក្ដៅអាក្បាលទឹកសំលណុងវាឈឺក្បាលរោយកឈឺក្បាលរោយក។

ក៖ អូ៎បាទយាយ!

ខ៖ ក្បាលនិងក្ដៅរោយកឈឺក្បាលរោយកទូលទឹកសំលទឹកសំលនិងមិនក្ដៅ។

ក៖ បាទយាយបាទ!

ខ៖ ក្ដៅទៅច្រោងចេះទៅត្រជាក់ទៅដាក់មកវិញមកក្ដៅទៅច្រោងទៅ។

ក៖ អូ៎!

ខ៖ ពីរនាក់កូន។

ក៖ បាទយាយបាទចុះរហូតដល់ពេលយាយមានប្ដីមានគ្រួសារមកបានយាយធ្វើអីគេទៅយាយ?

ខ៖ មានប្ដីប្ដីខ្ញុំគាត់ធ្វើស្រែធ្វើអីនិងគ្មានធ្វើអី។

ក៖ ចឹងហោសយាយ!

ខ៖ ស្រែរកត្រីតិចតួច។

ក៖ ចុះយាយគិតថាលក់ដូរយាយធ្លាប់លក់ដូរតែលក់នុំបញ្ចុះ?

ខ៖ លក់ខ្ញុំនៅលើលក់ស្អីក៏លក់ដែរ។

ក៖ ចឹងហោសយាយ!

ខ៖ ត្រីងៀតក៏លក់បន្លែក៏លក់ស្អីក៏លក់ណុងត្រសក់ក៏លក់។

ក៖ អូ៎យាយលក់ច្រើនចឹងហោស?

ខ៖ ត្រឡាច ល្ពៅ ទ្រប់ សណ្ដែកលក់សព្វហ្នឹងដើរមកទិញណេះស្ពៃស្មាហ្នឹងកំពុងតែកាត់ស្ពៃហើយណោះនៅកណ្ដាលចំការថ្នល់បែកហោស!

ក៖ អូ៎!

ខ៖ ដើរទិញស្ពៃគេចំការថ្នល់បែកហោស!

ក៖ បាទយាយ!

ខ៖ អាស្ពៃជ្រក់ក៏មានអាស្ពៃក្រញាញ់ក៏មានស្ពៃចង្កិះក៏មានទៅលក់មួយចប់នៅលើតែមកទេខ្ញុំលក់នុំបញ្ចុះហោសនៅលើខ្ញុំលក់មួយចប់ស្មាណេះនៅកណ្ដាលថ្ងៃបែកញើសហូរញើសកាត់ស្ពៃហោស!

ក៖ បាទយាយបាទចុះយាយគិតថាចិញ្ចឹមសត្វយាយធ្លាប់ចិញ្ចឹមអត់យាយមាន់ ទា ជ្រូក គោ ក្របី?

ខ៖ ខ្ញុំចិញ្ចឹមគោកូនចិញ្ចឹមខ្ញុំមែនជាអ្នកចិញ្ចឹមទេចិញ្ចឹមមាន់អោយទៅនៅលើណុងចិញ្ចឹមមាន់។

ក៖ ចិញ្ចឹមច្រើនហោសយាយ?

ខ៖ កូនខ្ញុំជាអ្នកចិញ្ចឹមមាន់អូ៎ចិញ្ចឹមមាន់រាប់រយហោសកូនខ្ញុំអាធំហោសចិញ្ចឹមមាន់បានហាសសមហាស!

ក៖ អូ៎!

ខ៖ ខ្ញុំមែនជាអ្នកចិញ្ចឹមទេខ្ញុំរវល់តែដើររកស៊ីលក់ដូរខ្ញុំគ្មានអ្នកចិញ្ចឹមទេ។

ក៖ យាយលក់ស្ពៃលក់អីណេះយាយ?

ខ៖ គោក៏វាចិញ្ចឹមដែរមេពីរគោកូនពីរបីបួនកូនវាជួយចឹងបានម៉ែវាធូរបើកូនអត់ជួយម៉ែអត់។

ក៖​ អូ៎!

ខ៖ អត់ធូរទេកូនដើរស៊ីឈ្នួលគេជួយចិញ្ចឹមម៉ែជួយអោយម៉ែអត់មានខ្មាស់គេទេដើរជំរះស្មៅតាមផ្ទះយកលុយអោយម៉ែ។

ក៖ បាទយាយបាទ!

ខ៖ កូនខ្ញុំអាធំណុងហោស!

ក៖ បាទ!

ខ៖ វារៀនបានប៉ុន្មានឆ្នាំបីរៀនបានបីថ្នាក់និងដើរជំរះស្មៅអោយគេសកអំពៅអោយគេកាប់រណ្ដៅអំពៅអោយគេ។

ក៖ បាទយាយបាទ!

ខ៖ អត់មានចេះអីអាណុងអត់ចេះអក្សរទេ។

ក៖ អូ៎!

ខ៖ ប៉ុន្តែឆ្លាតរកស៊ីបាតដៃទទេនោះខ្ញុំគ្មានស្អីចែកមួយកាក់មួយសេទេ។

ក៖ គាត់នៅណុងហោស?

ខ៖ ចាស! ទៅរកស៊ីមានរបស់វាធ្វើបានផ្ទះថ្មនៅ។

ក៖ នៅភ្នំពេញណុងហោស?

ខ៖ ចាស! ប្រពន្ធក៏គ្មានម៉ែវាចែកស្អីមួយកាក់មួយសេនដែរសុទ្ធតែបាតដៃទទេទាំងអស់គា្នទាំងពីរនាក់ប្ដីប្រពន្ធ។

ក៖ ខំប្រឹងពីរនាក់ប្ដីប្រពន្ធណេះយាយណេះ?

ខ៖​ អើពីរនាក់ប្ដីប្រពន្ធធ្វើផ្ទះបាននៅលើកដីបាននៅ។

ក៖ អូ៎ល្អហាសណេះយាយ!

ខ៖ រួចមានចេះអក្សរណាកូនខ្ញុំហោសអត់ចេះទេប៉ុនលក់ដូរមួយឆ្ងាញ់វា។

ក៖ គាត់លក់អីគេនៅណុងយាយ?

ខ៖ លក់ទឹកកក។

ក៖ លក់តែទឹកកកទេយាយ?

ខ៖ ចាស!

ក៖ គាត់បោះដុំលក់អោយគេហោស?

ខ៖ ដឹកដើរដាក់តាមម៉ូយអោយគេហើយលក់ខ្លួនឯង!

ក៖ បាទយាយបាទ!

ខ៖ ស្ទឹងមានជ័យ។

ក៖ អូ៎ប៉ុន្តែយាយឧស្សាហ៍ទៅលេងគាត់ដែរណេះយាយណេះ?

ខ៖ ខ្ញុំជាខ្ញុំទៅប៉ុនខ្ញុំឈឺខ្ញុំទៅមិនកើត។

ក៖ អូ៎គាត់ក៏ឧស្សាហ៍មកលេងដែរ?

ខ៖ វាយូរៗមកម្ដងខ្ញុំធ្វើបុណ្យវាមក។

ក៖ តែបើគាត់អត់មកគាត់ផ្ញើរលុយមកមែនទេយាយ?

ខ៖ ផ្ញើរៗរាល់ខែមិនដែរខានទេ។

ក៖​ ចឹងហោសយាយអូ៎បាទយាយ?

ខ៖ អូ៎កូនខ្ញុំបច្ច័យបួនពេញទំហឹងហើយរកមិនបានដូចកូនខ្ញុំទេសឹងថាដប់មានតែមួយអី។

ក៖ អូ៎បាទយាយ!

ខ៖ គ្រប់របស់ខ្ញុំកូនខ្ញុំ។

ក៖ បាទយាយបាទ!

ខ៖ ទិញសព្វទិញគ្រប់តាំងពីពូកតាំងពីស្អីសព្វអោយម៉ែមិនអោយខ្វះ។

ក៖ រាល់ថ្ងៃហ្នឹងណេះយាយហេស?

ខ៖ វាមកទិញពូកទិញអីអោយពៅអ៊ីដេកមួយជិតមួយរយដុល្លាក៏ទិញអោយដែរ។

ក៖ អូ៎និយាយទៅគាត់ចិត្តបានហាសណេះយាយណេះ?

ខ៖ វាចិត្តបានកូនខ្ញុំចិត្តបានមិនដែរហ៊ានតមាត់ខ្ញុំទេខ្លាចបាបហាសខ្លាចតែបាបទេអ្នកបួសរៀនមិនបានមួយចំណិតកូនខ្ញុំផង។

ក៖ បាទយាយបាទ!

ខ៖ តាមមីស្រីទេច្រើនតែតមាត់បើអាប្រុសណុងសោះហើយខ្លាចបាបម៉ែក៏មិនហ៊ានប្រើដែរទៅផ្ទះវាតិចទៅលាងចានអីវាមិនអោយលាងទេកុំលាងបាបម៉េចម៉ែឯងខ្លាចខ្ញុំលាងមិនច្រះម៉េចទៅលាងចានហើយទៅជួយវាទៅអាណិតវាវារកស៊ីឯងនៅផ្ទះជួយលាងវាទៅវាថាមិនបាច់លាងទេមិនបាច់ធ្វើទេអោយដេកតែស៊ីអផ្សុកទៅនៅយូរអផ្សុក។

ក៖ ចង់ឈឺវិញ?

ខ៖ ដើរចេញទៅណោះត្រូវខ្យល់ម៉ែឯងកុំទៅម៉ែឯងដើរទៅក្រៅត្រូវខ្យល់អើផ្ដាសាយអើ!

ក៖ អូ៎បាទយាយចុះយាយ..?

ខ៖ កូនខ្ញុំធ៌មអារ្យណាស់។

ក៖ ចុះយាយស្រែចំការយាយធ្លាប់ធ្វើណេះយាយណេះ?

ខ៖ ខ្ញុំគ្មានចំការទេខ្ញុំនៅអ៊ីលើនោះមានតែស្រែ។

ក៖ ស្រែណេះយាយណេះ?

ខ៖ ចាស!

ក៖ ភាគច្រើនយាយធ្វើស្រែអីគេយាយស្រែប្រាំងស្រែវស្សា?

ខ៖ ស្រែវស្សាណុង។

ក៖ ស្រែវស្សាយើងហោសយាយ?

ខ៖ ហ្នឹងខ្ញុំគ្មានប្រាំងធ្វើទេ។

ក៖ អូ៎ចុះភាគច្រើននៅស្រែយាយធ្វើអីគេទៅយាយដកស្ទូងច្រូតកាត់ភ្ជួររាស់អីចឹងហាសណេះយាយណេះ?

ខ៖ ហ្នឹងហើយ!

ក៖ អូ៎បាទយាយ!

ខ៖ កូនខ្ញុំអ្នកយកវេរអោយគេទៅភ្ជួរទៅវាមិនដឹងអោយទៅនេះផងវាអោយវាស្ទូងអោយអីអោយមិនអោយទៅរវល់ផងកូនខ្ញុំហោសថាម៉ាកឯងទៅរកស៊ីទៅលក់អីទៅទៅមិនបាច់គិតខ្ញុំទេចេះតែយកគេទៅដល់ពេលវាស្ទូងវាហៅគេមកស្ទូងអោយវាមក។

ក៖ អូ៎បាទយាយ!

ខ៖ ទៅជួយស្ទូងគេទៅដល់ភ្ជួរហៅគេមកភ្ជួរមកគេច្រូតហៅគេមកជួយច្រូតមកដឹកហៅគេមកជួយដឹកមកអើយស្រួលហាសកូនខ្ញុំគ្មានអោយពិបាកអីតិចទេ។

ក៖ ឥឡូវស្រួលណេះយាយ?

ខ៖ អើ!

ក៖ អូ៎បាទយាយចុះយាយគិតថាចឹងអើដូចជាយាយធ្លាប់បានរៀនទេកាលយាយនៅតូចៗ?

ខ៖ ខ្ញុំរៀនបានថ្នាក់ទីដប់។

ក៖ អូ៎កាលជំនាន់មុនណេះយាយណេះ?

ខ៖ ចាស! ជំនាន់មុន។

ក៖ ជំនាន់ហុកជាងណេះយាយ?

ខ៖ ដឹងជំនាន់ប៉ុន្មានទេថ្នាក់ទីបីប៉ុនថ្នាក់ទីដប់ណុងហោស!

ក៖ គេរាប់បញ្ច្រាស់ណេះយាយណេះកាលណុងយាយរៀននៅណាយាយ?

ខ៖ សាលាយើងហ្នឹង!

ក៖ សាលាគៀនជ្រៃយើងហ្នឹង?

ខ៖ ចាស!

ក៖ ចុះយាយធ្លាប់មានមិត្តភក្តិស្និទ្ធិស្នាលដែរធំធាត់មកជាមួយគា្នអត់យាយជំនាន់ណុង?

ខ៖ អើស្រីៗដូចគា្នដឹងទៅណាអស់ហើយ!

ក៖ អ្នកខ្លះស្លាប់អ្នកខ្លះបែកគា្នហើយណេះយាយណេះ?

ខ៖ អើ!

ក៖ អូ៎បាទយាយ!

ខ៖ កូនតាផ្លកអីសុទ្ធតែពួកម៉ាកខ្ញុំហើយនេះមីខ្លី។

ក៖ បាទយាយ!

ខ៖ តែមករៀនមកតាមហ្នឹងហើយឪម៉ៅក្រូចខ្ញុំក្រូចនៅដីនោះដីក្មួយនោះរួចមកណុងនាំគា្នបេះក្រូចស៊ីរួចដើរកាត់តាមផ្លូវក្រោយទៅមីកាជ្រូកអីនេះសុទ្ធពួករៀនជាមួយខ្ញុំហោស!

ក៖ បាទយាយបាទ!

ខ៖ រួចទៅក្នុងមីធន មីឡាយសុទ្ធតែរៀនជាមួយគា្នដាក់បាយយកទៅហូបទៅវាថាមិនបាច់មកទេស៊ីបាយហ្នឹងហើយចាំល្ងាចចាំមកផ្ទះអើផ្ទះវាឆ្ងាយដាក់បាយទៅ។

ក៖ រួចយើងផ្ទះជិតយើងតែយើងដាក់ទៅជាមួយគេចឹងហាសណេះយាយណេះ?

ខ៖ ខ្ញុំមិនដែរដាក់ទៅទេគេដាក់អាងតែជិតមកផ្ទះវិញទៅឃាត់អោយនៅហូបហូបនិងគេទៅ។

ក៖ បាទយាយបាទចុះយាយធ្លាប់មានអនុស្សាវរីយ៍អីជាមួយមិត្តភក្តិអីយាយកាលយាយនៅរៀន?

ខ៖ គ្មានទេ។

ក៖ យាយមានចងចាំអីអត់?

ខ៖ គ្មានទេខ្ញុំមានតែអ្នកទៅរៀនជាមួយដើរជាមួយនិងគ្មានមិត្តភក្តិណាស្និទ្ធិស្នាលទេខ្ញុំគ្មានទេ។

ក៖ អូ៎ចឹងយាយទៅធម្មតាចឹងហាសណេះយាយណេះ?

ខ៖ ចាស!

ក៖ បាទយាយបាទចុះយាយកាលពីក្មេងយាយធ្លាប់មានគោលបំណងថាយាយធំឡើងចង់ធ្វើអីមួយអត់យាយជំនាន់ណុង?

ខ៖ ចង់ធ្វើអីបើម៉ែឈឺចឹងមានចង់ធ្វើអី។

ក៖ អូ៎!

ខ៖ នៅបំរើម៉ែរហូតមានទៅចង់ធ្វើស្អីកើត។

ក៖ បាទយាយបាទ!

ខ៖ តែរៀនមិនបានរៀនចប់ផងទៅចង់ធ្វើស្អី។

ក៖ អូ៎ចឹងហោសយាយ!

ខ៖ យំទារទៅរៀនគាត់ថាហែងទៅរៀនបានអាណានៅបំរើអញ់ឈប់វិញទៅ។

ក៖ គាត់និយាយចឹងហោស?

ខ៖ ចាស! អើបើគាត់ខ្ចិនក្រោកមិនរួចអីមិនរួចបានណានៅបំរើ។

ក៖ អូ៎បាទយាយបាទ!

ខ៖ បើមិនឈប់រៀន។

ក៖ បាទយាយ!

ខ៖ គាត់ក្រោកមិនរួចអីមិនរួចអាណាដាំបាយអោយគាត់ពិសារឯងចេះតែទៅរៀនទៅរួជគាត់អត់ទៅ។

ក៖ បាទត្រូវយាយចុះយាយបើសិនជាចង់អោយយាយផ្ដែផ្ដាំទៅកូនចៅជំនាន់ក្រោយៗយាយមានពាក្យពេចន៍អីចង់ផ្ដាំផ្ញើរទៅពួកគាត់អត់យាយ?

ខ៖ គ្មានផ្ដាំថាម៉េចទេខ្ញុំប្រាប់តែកូននិងបើថាមេម៉ាយហើយមិនបាច់យកប្ដីកុំអោយវេទនា។

ក៖ ចឹងហោសយាយ!

ខ៖ នៅអ៊ីខ្ញុំទៅ។

ក៖ នៅម្នាក់ឯងទៅណេះយាយណេះ?

ខ៖ សប្បាយចិត្តអើនៅជាមួយកូនទៅចាស់ទៅកូនចិញ្ចឹមហើយកុំទៅពិបាកពេក។

ក៖ អូ៎បាទយាយបាទចឹងយាយមានពាក្យពេចន៍អីចង់ផ្ដាំផ្ញើរផ្សេងពីនិងទៀតអត់យាយយាយមានអីចង់និយាយផ្សេងពីនិងទៀតអត់យាយ?

ខ៖ និយាយអីទៀតខ្ញុំអស់ពាក្យនិយាយហើយ!

ក៖ ចឹងយាយហោសយាយតែងតែទូន្មានទៅកូនចៅអីធ្វើអំពើល្អកុំអោយមានជក់គ្រឿងញៀនយាយមានតែងទូន្មានតើហីយាយហេស?

ខ៖ ខ្ញុំចេះប្រដៅកូនខ្ញុំចៅខ្ញុំប៉ុនខ្ញុំវាមិនស្អីទេកូនខ្ញុំតាមកន្លងធ៌មកូនខ្ញុំ។

ក៖ ស្រួលល្អហាសណេះយាយណេះ?

ខ៖ កូនខ្ញុំល្អណាស់ថាសឹងថាមួយរយបានតែមួយទេកូនខ្ញុំអីហោសស្រីមិនដូរផងអាប្រុសណុងហោសមិនដូរទេចិត្តបានជាងស្រីទៀត។

ក៖ ចឹងហោសយាយ?

ខ៖ ​អើកូនស្រីមិនដូចកូនខ្ញុំទេខ្លាចបាបអត់ហ៊ានទាំងតមាត់ម៉ែមួយម៉ាត់ផងគ្មានទេ។

ក៖ បងមួយនៅភ្នំពេញហ្នឹងយាយហេស?

ខ៖ អើ!

ក៖ អូ៎!

ខ៖ ខ្លាចបាបណាស់។

ក៖ ឥឡូវក៏ចឹងដែរ?

ខ៖ ចឹងឥឡូវនៅចឹងតាំងពីតូចមកប៉ុនណុងហាសមិនដែរតមាត់ខ្ញុំទេចង់វ៉ៃក៏ដោយចង់ជេរក៏ដោយមិនដែរទេ។

ក៖ រួចចង់យាយនិយាយអីក៏អត់តដែរ?

ខ៖ ខ្លាចបាបខ្លាចបាបអត់ទេវានិយាយតែមួយម៉ាត់បាបអត់ហ៊ានទេអត់ហ៊ានតទេ។

ក៖ អូ៎!

ខ៖ ខ្ញុំប្រដៅវាថាម៉េចក៏វាមិនហ៊ានតដែរខ្ញុំទៅផ្ទះណុងប្រដៅទាំងប្ដីទាំងប្រពន្ធវាណុងអត់មួយម៉ាត់អត់តទេសំងំឈឹងគ្មានទៅតម៉ែឯងចេះម៉ែឯងថាខ្ញុំចឹងត្រូវអីៗអត់ទេអត់មានខ្ញុំមែនចឹងអីអត់ទេ។

ក៖ អូ៎!

ខ៖ អត់មានតមាត់មួយម៉ាត់ទេខ្ញុំអត់ចេះនិយាយប្រលើសទេនិយាយតែត្រឹមអត់ទេកូនខ្ញុំស្រួលណាស់ឃើញកូនគេតបាច់ៗខ្ញុំសុំសរសើរគេហើយចិញ្ចឹមកូនបានកូនតមាត់។

ក៖ អើ!

ខ៖ មែនតើកូនខ្ញុំអត់មានតមាត់ទេ។

ក៖ បើយាយអត់អី?

ខ៖ ខ្ញុំកូនខ្ញុំប្រដៅទៅទីណាទៅទីហ្នឹងអត់មានមិនអោយដើរអត់ដើរទេកូនពីណាមកហៅអត់ទៅទេ។

ក៖ អូ៎!

ខ៖ វាអត់មានថាម៉ែមិនអោយទៅទេវាថាវាអត់ទៅទេវារវល់ហាសខ្ញុំថាអាណុងអត់ល្អទេកុំទៅជាមួយកូនគេវ៉ៃវាវ៉ៃទាំងកូនឯងអើដល់វាមកហៅអញ់អត់ទៅទេទៅចុះអញ់រវល់ហាសអញ់អត់ទៅទេបើខ្លះម៉ែអញ់អត់ទៅអត់អោយទៅទេអើបើមិនថាចឹងឥឡូវ។

ក៖ បាទយាយ!

ខ៖ ប៉ុនកូនខ្ញុំអត់មានថាទេវាថាវាអត់ទៅទេទៅចុះទៅតែឯងចុះនិយាយបានចឹងបានស្រឡាញ់ណាស់ស្រឡាញ់ចង់លេបហោសកូនខ្ញុំហោសឃាត់បានហាសអត់អោយទៅណាអត់ទៅទេសុំទៅណាបើថាមិនអោយទៅនិយាយតែមួយម៉ាត់ទេម៉ែខ្ញុំសុំទៅណេះអត់អោយទៅទេមួយម៉ាត់និងឈឹងអត់មាននិយាយដដែរៗទេចាស! ខ្ញុំអត់មាននិយាយប្រលើសទេអត់និយាយថាអើខ្ញុំទៅមួយភ្លេតទេម៉ែខ្ញុំទៅមួយភ្លេតខ្ញុំមកវិញហើយអត់មាននិយាយដដែរទេតែមួយម៉ាត់និងថាអញ់អត់អោយទៅទេអើឈឹងលែងនិយាយទៀតហើយឈប់ហើយចប់រឿងហើយ!

ក៖ គាត់ឈប់និយាយអីហើយ?

ខ៖ អត់មាននៅសុំដដែរៗទេកូនឥឡូវមិនបានទេមិនអោយទៅក៏វាទៅដែរស្រីក៏ដោយប្រុសក៏ដោយសាកមើលទៅឥឡូវអញ់មិនអោយទៅសាកមើលទៅភ្លេចៗជាប្រុចបាត់។

ក៖ កូនចៅក៏ចឹងដែរណេះយាយណេះ?

ខ៖ ឥឡូវនិងខុសកូនខ្ញុំហាសមិនដូចទេ។

ក៖ បាទយាយបាទ!

ខ៖ ចឹងបានប្រដៅចៅអោយដូចម៉ែវាឪវាហ្នឹងហាសម៉ែវាហ្នឹងហាសម៉ែវានិយាយស្ដាប់គា្នបានហាសអត់ទេនិយាយថាមិនអោយទៅណាហើយអត់ទៅទេ។

ក៖ យាយមានចៅប៉ុន្មាននាក់ហើយយាយ?

ខ៖ ចៅប្រាំហើយណេះបីណោះពីរ។

ក៖ អូ៎!

ខ៖ សុទ្ធតែស្រីគ្មានបានប្រុសមួយទេ។

ក៖ ចឹងហោសយាយយាយមានពាក្យពេចន៍អីចង់ផ្ដាំផ្ញើរទៅកូនចៅទៀតអត់យាយ?

ខ៖ គ្មានអីផ្ដាំទៀតទេអស់ហើយ!

ក៖ អស់ហើយណេះយាយណេះ?

ខ៖ ចាស!

ក៖ អូ៎បាទចឹងចុងក្រោយខ្ញុំអរគុណច្រើនយាយដែរបានអោយខ្ញុំពិភាក្សាជាមួយយាយទាក់ទងពីប្រវត្តិរបស់យាយចឹងចុងក្រោយខ្ញុំសុំការអនុញ្ញាតិយាយដើម្បីដាក់ការសម្ភាសមួយនិងទៅក្នុងវេបសាយសាលាបានទេយាយ?

ខ៖ សាលាណា?

ក៖ សាលាមួយនៅសកលវិទ្យាល័យអាមេរិចដើម្បីតំកល់ទុកអោយកូនចៅជំនាន់ក្រោយៗចឹងហាសការសម្ភាសរបស់យាយហាសបានតើណេះយាយណេះ?

ខ៖ អោយខ្ញុំទៅក៏យកអានិងទៅសម្ភាស?

ក៖ អត់ទេយកអាសំលេងហ្នឹង..?

ខ៖ ទៅសម្ភាសៗទៅ។

ក៖ ចឹងយាយណេះ?

ខ៖ ចាស!

ក៖ អូ៎បាទយាយចឹងចុងក្រោយខ្ញុំអរគុណច្រើនយាយ។